alexandrainst/scandi-wiki huggingface dataset:
Curt Andre Lier

Curt Andre Lier (født 7. januar 1964) er forhandlingsleder og advokat i NHO Luftfart.

Karriere 
Lier var seksjonssjef og poltiinspektør ved Oslo politidistrikt da han gikk inn i fagforeningsarbeid. I 2010 ble han valgt til leder i Norges Juristforbund og i 2012 til forbundets første president. Han satt i denne funksjonen i seks år. I 2016 stilte Lier til valg som leder for Akademikerne. Legeforeningens kandidat Kari Sollien vant ledervalget. Inntil november 2018 var Lier fagforeningsleder i 14 år, blant annet som leder for Politijuristene (Politiembetsmennenes Landsforening frem til 2008) og forhandlingsleder i Akademikerne.

Han var partner og daglig leder i advokatfirmaet Barneadvokatene DA fra november 2018 til januar 2020.

Familie 
Lier er sønn av tidligere politiinspektør og nå privatetterforsker Leif A. Lier og bror av forfatter og programleder, Stein Morten Lier.

Referanser

Norske advokater
Norske politijurister
Norges Juristforbund
Christian Vásquez

Christian Vásquez (født 1984 i Caracas, Venezuela) er en venezuelansk dirigent og fiolinist. Fra høsten 2013 fram til sommeren 2019 var han sjefdirigent for Stavanger Symfoniorkester.

Da han var 8 år gammel spilte han blokkfløyte. Da han var 9 år gammel gikk han en tur med sine foreldre. På turen fikk han høre et orkester spille. Han ble så betatt av musikken at han ville lære seg å spille fiolin. Uken etter tok hans foreldre han med til El Sistema i Venezuela.  Der ble han ønsket velkommen og han fikk muligheten til å lære å spille ved El Sistema. 

I 2001 begynte han i lære hos José Antonio Abreu. I 2005 ble han musikalsk leder for Orchestra Juvenil de Aragua José Félix Ribas. 
I 2008 debuterte Vásquez hos Orchestre Philharmonique de Radio France og har siden gjestet dette orkesteret flere ganger. Han har dirigert flere  store orkestre som blant annet Israel Philharmonic, Los Angeles Philharmonic, Bamberger Symfoniker og Philharmonia Orchestra i London, i tillegg til National Arts Centre Orchestra i Ottawa.
Christian Vasquez  startet sin karriere i Stavanger symfoniorkester med  Mahlers 2. symfoni, det samme musikkstykket debuterte han med ved Simón Bolivar Symfoniorkester i Venezuela (2008).

Referanser

Kilder 
 billettportalen.no SSO Hovedserien - Storslått sesongåpning med ny sjefsdirigent
 sso.no: Christian Vasquez

Dirigenter
Stavanger Symfoniorkester
Fødsler i 1984
Craig McCaw

Craig McCaw (født 11. august 1949 i Centralia i Washington) er en amerikansk forretningsmann og gründer som har hatt stor suksess som pionér i mobiltelefon-industrien. Han er grunnlegger av McCaw Cellular (som senere ble en del av AT&T Mobility) og Clearwire Corporation.

Karriere 
McCaw begynte å bygge opp sitt eget kabel-selskap, samtidig som han gikk det siste året ved Stanford University. På 1980-tallet var McCaw Cablevision den 20. største kabel-operatøren i USA. I 1994 solgte McCaw hele McCaw Cellular til AT&T Corporation for 11.5 milliarder dollar. Dette selskapet ble senere omdøpt AT&T Wireless, og ble solgt til Cingular i 2004. Etter salget av McCaw Cellular, investerte McCaw i mobil-operatøren Nextel. Fire år etter at McCaw hadde investert i Nextel, hadde denne bedriften vokst til å ha 3,6 millioner kunder. I 1999 var McCaw med på å grunnlegge Nextel Partners Inc. som i 2006 ble kjøpt opp av Sprint Nextel Inc. for 6,5 milliarder dollar. Senere samme år grunnla McCaw Nextlink Communications, som skulle levere bredbånd og Internett-tjenester. I 2000 ble dette selskapet fusjonert med Concentric Network, og det ble omdøpt til XO Communications. I august 2004 startet McCaw Clearwire Corporation, en leverandør av trådløst bredbånd.

Filantropi 
McCaw var en av grunnleggerne av «Free Willy-Keiko Foundation» (sammen med Warner Brothers Studios) i november 1994, og han donerte to millioner dollar til denne stiftelsen. Denne organisasjonen ble grunnlagt for å slippe spekkhoggeren Keiko ut i naturen igjen. Craig McCaw sitter også som president for Craig og Susan McCaw Foundation, som støtter flere forskjellige pedagogiske og miljømessige utviklingsprosjekter.

Familieliv 
McCaw er gift med Susan Rasinski McCaw, USAs tidligere ambassadør til Østerrike, og de har tre barn sammen.

Referanser

Eksterne lenker 
 Clearwire
 AT&T Mobility
 XO Communications
 MCCAW CELLULAR COMMUNICATIONS, INC. - Company Profile, Information, Business Description, History, Background Information on MCCAW CELLULAR COMMUNICATIONS, INC. - referenceforbusiness.com

Forretningsfolk fra USA
Gründere fra USA
Personer fra Lewis County i Washington
Nordlandssykehuset Rønvik

Nordlandssykehuset Rønvik, også kjent som NLSH Rønvik, Rønvik psykiatriske sykehus, eller bare Rønvik sykehus, er et psykiatrisk sykehus i Rønvik bydel i Bodø, og en del av helseforetaket Nordlandssykehuset som igjen er en del av det regionale helseforetaket Helse Nord. Rønvik sykehus er en del av den psykiske helse og rusklinikken i Salten, Vesterålen og Lofoten, og huser en rekke psykiatriske avdelinger, både lokalt i Bodø og Salten, men også psykiatriske behandlinger for hele fylket. Rønvik sykehus ligger rett ved siden av Nordlandssykehuset Mellomåsen, som er Bodøs andre psykiatriske sykehus.

Enheter og avdelinger 
Disse enhetene og avdelingene er å finne ved NLSH Rønvik:

 Alderpsykiatrisk enhet
 Allmennpsykiatrisk enhet sør
 Aktivitetsenhet
 Akuttenhet nord
 Akuttenhet Salten
 Akuttenhet sør
 Barne- og ungdomspsykiatriske avdeling - Akuttenheten
 Barne- og ungdomspsykiatriske avdeling - Korttidsenheten
 Barne- og ungdomspsykiatriske avdeling - Poliklinikk
 Enhet for nysyke (ENP)
 Familieenheten
 Korttidsenhet rus
 Regionalt senter for spiseforstyrrelser (RESSP)
 Sikkerhetsavdelingen
 Voksenopplæringssenteret

Kulturminne 
Nordlandssykehuset Rønvik er et kulturminne, og deler av både eksteriøret og interiøret er vernet. NLSH Rønvik har nummer 148705 i Riksantikvarens kulturminnesøk.

Se også 
 Nordlandssykehuset
 Nordlandssykehuset Bodø
 Nordlandssykehuset Mellomåsen
 Nordlandssykehuset Lofoten
 Nordlandssykehuset Vesterålen

Referanser

Eksterne lenker 
 Nordlandssykehusets offisielle nettsider
 Saltenpsyk.no

Helse Nord
Sykehus i Norge
Helse- og sosialtjenester i Nordland
Helse- og sosialtjenester i Bodø
Psykiatriske sykehus
Kulturminner i Bodø
Lars Solberg
Byggverk i Bodø
Sørlandsvikke

Sørlandsvikke (Kasjubiasvikke) - (Vicia cassubica) er en flerårig urt i vikkeslekten, som tilhører erteblomstfamilien (Fabaceae).

Eksterne lenker 
 
 
  
 USDA

Erteblomstfamilien
Los Angeles Philharmonic

Los Angeles Philharmonic eller Los Angeles-filharmonien er et amerikansk symfoniorkester stiftet i 1919. Orkesteret, populært kjent som LA Phil, har siden 2009 blitt ledet av den venezuelanske dirigenten Gustavo Dudamel. Fra 1992 til 2009 ble orkesteret ledet av den finske dirigenten Esa-​​Pekka Salonen. I 2003 flyttet orkesteret inn i den nye Walt Disney Concert Hall.

Eksterne lenker 
 
 

Orkestre
Etableringer i 1919
Los Angeles
Kultur i California
Gustaf Algernon Stierneld

Gustaf Algernon Stierneld (født 12. juni 1791, død 14. november 1868) var en svensk friherre, diplomat og svensk-norsk utenriksminister, i Norge mest kjent for sin befatning med Bodøsaken.

Bakgrunn 

Gustaf Algernon Stierneld ble født i Stockholm som sønn av Adolf Ludvig Stierneld. Fra han var 12 til han var 15 var elev ved Karolinska kollegium i Braunschweig og studerte deretter ved universitetene i Kiel, Edinburgh og Universitetet i Uppsala.

Karriere 

I 1811 ble han kanslist i inrikescivilexpeditionen og samme år andresekretær ved Kabinettet för utrikes brefväxlingen (det som senere ble utenriksdepartementet). Under det tyske felttoget tjenestegjorde han i kronprins Karl Johans kanselli og overvar konferansen i Trachenberg, forhandlingene i Frankfurt am Main og ved forhandlingene som førte frem til Kielfreden i 1814. I 1818 ble han utnevnt til chargé d'affaires i Haag, der han var inntil 1818, da han ble utnevnt til envoyé i London. I tjenestetiden i London arbeidet han blant annet med den for Norge viktige Bodøsaken.

I 1827 ble han beordret tilbake til Stockholm og var frem til 1838 i det svenske hoffets tjeneste. I 1838 ble han utnevnt til ridder av Serafimerordenen, samme år ble han også svensk-norsk utenriksminister, men måtte avgå etter riksdagen i 1840, ble stilt for riksrett, men ble frikjent i 1842. I 1848 ble han igjen svensk-norsk utenriksminister og var i stillingen inntil 1856.

Gustaf Algernon Stierneld ble gift i 1821 med Dorotea Anna Josefina von Engeström, datter av Lars von Engeström, etter hennes død giftet han seg med Jacquette Wilhelmina Gyldenstolpe

Eksterne lenker 
 
  Om Gustaf Algernon Stierneld, fra Svenskt biografiskt handlexikon

Adelige svensker
Svenske ambassadører
Ambassadører til Storbritannia
Svenske utenriksministre
Serafimerordenen
Personer fra Stockholm
Agorisme

Agorisme er en liberalistisk og markedsanarkistisk ideologi, som har som mål å skape et samfunn som er basert helt frivillige kontrakter i mellom mennesker, gjennom motøkonomi og fredelig revolusjon. Ideologien ble utarbeidet av Samuel Edward Konkin III og delvis av J. Neil Schulman på midten av 70-tallet.

Etymologi 

Ordet Agorisme stammer fra det greske ordet 'agora' som betyr 'marked', det var Samuel Edward Konkin III som på 70-tallet konstruerte ordet. Ordet skulle legge vekt på viktigheten med markedet innenfor ideologien.

Ideologi

Agorisme er en markedsanarkistisk ideologi og fremgangsmåte for å ende staten med innslag av venstre-libertarianism. Den legger vekt på entreprenørskap og individualisme. Agorister pleier generelt ikke å delta i politikk eller stemme, men heller legge vekt på utdanning om emnet, selvforsyning, direkte aksjon og mot-økonomi. Og mener heller at aksjon er mer effektivt for å skape et fritt samfunn, og ofte mer moralsk. Målet til agorismen er å få folket til å trekke seg ut av staten ved å slutte å betale skatt, og andre metoder for som er mulige for å minske statens makt over samfunnet. 

Agorisme kan bli knyttet opp mot voluntaryisme og anarkokapitalisme, men legger vekt på individualistisk entreprenørskap og en definitivt strategi for å fjerne staten. Mens mange anarkokapitalister støtter agorisme, er det flere anarkokapitalister som har vært kritiske til agorisme, deriblant Murray Rothbard.

Konkin utarbeidet en klasseteori som inkluderte entreprenører, ikke-statlige kapitalister og statlige kapitalister:

Konkin mente at anarkokapitalistene blandet sammen entreprenørene og de ikke-statlige kapitalistene til de gode, mens den marxistiske puttet alle de tre klassene i en gruppe, som var ond. Konkin mente da at hans klasseteori var både mer eksakt og rettferdig.

Kilder
http://agorism.info/
http://www.wired.com/magazine/2011/12/mf_neuwirth_qa/

Anarkisme
Økonomiske ideologier
Mykyta Nesterenko

Mykyta Nesterenko (ukrainsk: Микита Валентинович Нестеренко; født 15. april 1991) er en ukrainsk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble utslått i kvalifiseringen i diskoskast.

Referanser

Eksterne lenker 
 

Fødsler i 1991
Ukrainske diskoskastere
Deltakere for Ukraina under Sommer-OL 2012
Friidrettsutøvere under Sommer-OL 2012
Deltakere for Ukraina under Sommer-OL 2016
Friidrettsutøvere under Sommer-OL 2016
Deltakere for Ukraina under Sommer-OL 2020
Friidrettsutøvere under Sommer-OL 2020
Deltakere for Ukraina under EM i friidrett 2022
Robert Urbanek

Robert Urbanek (født 29. april 1987 i Łęczyca) er en polsk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble utslått i kvalifiseringen i diskoskast. 

Han fikk bronse i diskos ved EM i friidrett 2014, med et kast på 63,81 meter.

Referanser

Eksterne lenker 
 
  Profil hos European Athletics
  Profil hos All-Athletics 
  Profil hos Diamond League

Polske diskoskastere
Deltakere for Polen under Sommer-OL 2012
Friidrettsutøvere under Sommer-OL 2012
Deltakere for Polen under Sommer-OL 2016
Friidrettsutøvere under Sommer-OL 2016
Personer fra Łęczyca fylke
Deltakere for Polen under VM i friidrett 2015
Deltakere for Polen under VM i friidrett 2019
Deltakere for Polen under EM i friidrett 2022
Julian Wruck

Julian Wruck (født 6. juli 1991) er en australsk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble utslått i kvalifiseringen i diskoskast.

Referanser

Eksterne lenker 
 

Australske diskoskastere
Deltakere for Australia under Sommer-OL 2012
Friidrettsutøvere under Sommer-OL 2012
Fødsler i 1991
Deltakere under VM i friidrett 2015
Traves Smikle

Traves Smikle (født 7. mai 1992) er en jamaicansk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble utslått i kvalifiseringen i diskoskast.

Referanser

Eksterne lenker 
 

Fødsler i 1992
Jamaicanske diskoskastere
Deltakere for Jamaica under Sommer-OL 2012
Friidrettsutøvere under Sommer-OL 2012
Deltakere for Jamaica under Sommer-OL 2020
Friidrettsutøvere under Sommer-OL 2020
Deltakere for Jamaica under VM i friidrett 2019
Deltakere for Jamaica under VM i friidrett 2022
Deltakere for Jamaica under Samveldelekene 2022
Friidrettsutøvere under Samveldelekene 2022
Scott Martin

Scott Martin (født 12. oktober 1982) er en australsk friidrettsutøver som konkurrerer i diskoskast. Han representerte landet sitt i Sommer-OL 2012 i London, der han ble utslått i kvalifiseringen i diskoskast.

Referanser

Eksterne lenker 
 

Australske diskoskastere
Deltakere for Australia under Sommer-OL 2012
Friidrettsutøvere under Sommer-OL 2012
Deltakere for Australia under Sommer-OL 2008
Friidrettsutøvere under Sommer-OL 2008
Fødsler i 1982
Deltakere for Australia under VM i friidrett innendørs 2008
Mario Pestano

Mario Pestano García (født 8. april 1978) er en spansk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble utslått i kvalifiseringen i diskoskast.

Referanser

Eksterne lenker 
 
  Offisiell hjemmeside
  Profil hos RFEA (Det spanske friidrettsforbundet)
  Profil hos European Athletics
  Profil hos All-athletics.com 
  Profil hos Diamond League

Spanske diskoskastere
Deltakere for Spania under Sommer-OL 2012
Friidrettsutøvere under Sommer-OL 2012
Deltakere for Spania under Sommer-OL 2008
Friidrettsutøvere under Sommer-OL 2008
Deltakere for Spania under Sommer-OL 2004
Friidrettsutøvere under Sommer-OL 2004
Fødsler i 1978
Apostolos Parellis

Apostolos Parellis (gresk: Απόστολος Παρέλλης; født 24. juli 1985) er en kypriotisk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble utslått i kvalifiseringen i diskoskast.

Referanser

Eksterne lenker 
 

Kypriotiske diskoskastere
Deltakere for Kypros under Sommer-OL 2012
Friidrettsutøvere under Sommer-OL 2012
Deltakere for Kypros under Sommer-OL 2016
Friidrettsutøvere under Sommer-OL 2016
Deltakere for Kypros under Sommer-OL 2020
Friidrettsutøvere under Sommer-OL 2020
Deltakere for Kypros under VM i friidrett 2013
Deltakere for Kypros under VM i friidrett 2015
Deltakere for Kypros under VM i friidrett 2017
Deltakere for Kypros under VM i friidrett 2019
Deltakere for Kypros under EM i friidrett 2012
Deltakere for Kypros under EM i friidrett 2014
Deltakere for Kypros under EM i friidrett 2018
Deltakere for Kypros under VM i friidrett 2022
Deltakere for Kypros under EM i friidrett 2022
Lawrence Okoye

Lawrence Okoye (født 6. oktober 1991) er en britisk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble nummer 12 i diskoskast. Han spiller også profesjonell amerikansk fotball.

Referanser

Eksterne lenker 
 

Britiske diskoskastere
EM-bronsemedaljevinnere i friidrett for Storbritannia
Sølvmedaljevinnere under samveldelekene for England
Deltakere for Storbritannia under Sommer-OL 2012
Friidrettsutøvere under Sommer-OL 2012
Deltakere for Storbritannia under Sommer-OL 2020
Friidrettsutøvere under Sommer-OL 2020
Deltakere for Storbritannia under VM i friidrett 2022
Deltakere for England under Samveldelekene 2022
Friidrettsutøvere under Samveldelekene 2022
Deltakere for Storbritannia under EM i friidrett 2022
Martin Wierig

Martin Wierig (født 10. juni 1987 i Beckendorf-Neindorf) er en tysk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble nummer 6 i diskoskast.

Referanser

Eksterne lenker 
 
  Offisiell hjemmeside
  Profil hos Leichtathletik.de (arkivert) 
  Profil hos European Athletics
  Profil hos All-Athletics 

Tyske diskoskastere
Deltakere for Tyskland under Sommer-OL 2012
Friidrettsutøvere under Sommer-OL 2012
Personer fra Landkreis Börde
Deltakere for Tyskland under VM i friidrett 2015
Fødsler i 1987
Deltakere for Tyskland under VM i friidrett 2019
Deltakere for Tyskland under VM i friidrett 2022
Benn Harradine

Benn Harradine (født 14. oktober 1982) er en australsk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble nummer 9 i diskoskast.

Referanser

Eksterne lenker 
 

Australske diskoskastere
Svenske mestere i friidrett
Deltakere for Australia under Sommer-OL 2008
Friidrettsutøvere under Sommer-OL 2008
Deltakere for Australia under VM i friidrett 2011
Deltakere for Australia under Sommer-OL 2012
Friidrettsutøvere under Sommer-OL 2012
Deltakere for Australia under VM i friidrett 2015
Deltakere for Australia under Sommer-OL 2016
Friidrettsutøvere under Sommer-OL 2016
Personer fra Newcastle i New South Wales
Erik Cadée

Erik Cadée (født 15. februar 1984) er en nederlandsk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble nummer 10 i diskoskast.

Referanser

Eksterne lenker 
 

Nederlandske diskoskastere
Deltakere for Nederland under Sommer-OL 2012
Friidrettsutøvere under Sommer-OL 2012
Deltakere for Nederland under VM i friidrett 2007
Deltakere for Nederland under VM i friidrett 2009
Deltakere for Nederland under VM i friidrett 2011
Robert Stewart

Robert Stewart (født 18. juni 1769, død 12. august 1822), vanligvis kjent som  Lord Castlereagh var en irsk og britisk adelsmann. Han var britisk utenriksminister fra 1812 og var sentral i å etablere koalisjonen som beseiret Napoleon, han var også den viktigste britiske diplomat ved Wienerkongressen. Tidlig i sin politiske karriere var han som Chief Secretary for Ireland ansvarlig for å undertrykke det irske opprøret i 1798 og han var sentral i gjennomføringen av Act of Union i år 1800.

Litteratur 

 Bew, John. Castlereagh: Enlightenment, War and Tyranny, London: Quercus (2011) ISBN 978-0-85738-186-6
 Bew, John. Castlereagh: A Life, Oxford: Oxford University Press (2012) ISBN 978-0-19993-159-0
 Jarrett, Mark. The Congress of Vienna and its Legacy: War and Great Power Diplomacy after Napoleon. London: I. B. Tauris & Company, Ltd. (2013) ISBN 978-1780761169.
 King, David. Vienna 1814; How the Conquerors of Napoleon Made Love, War, and Peace at the Congress of Vienna, Random House, Inc. (2008) ISBN 978-0-307-33716-0
 Henry Kissinger, A World Restored: Metternich, Castlereagh, and the Problems of Peace, 1812–22, Houghton Mifflin (1973) ISBN 978-0-395-17229-2 (1st pub.1957)
 Perkins, Bradford. Castlereagh and Adams: England and the United States, 1812–1823, Berkeley: University of California Press (1964)
 Adam Zamoyski, Rites of Peace; the Fall of Napoleon and the Congress of Vienna, HarperCollins Publishers (2007) ISBN 978-0-06-077518-6

Referanser

Eksterne lenker 
 
 
  Om Castlereagh, fra Spartacus Educational
  Om Castlereagh, fra nettstedet historyhome.co.uk
  «Castlereagh: Enlightened Conservative», fra History Today

Britiske diplomater
Hosebåndsordenen
Britiske vicomter og vicomtesser
Personer fra Dublin
Lønning

Lønning er et etternavn som kan vise til:

 Andreas Lønning (1929-2014) – norsk industrimann
 Dag Jørund Lønning (født 1967) – norsk sosialantropolog
 Eivind Lønning (født 1983) – norsk jazzmusiker
 Inge Lønning (1938–2013) – norsk teolog
 Lars Lønning (født 1971) – norsk musiker
 Per Eystein Lønning (født 1953) – norsk kreftforsker
 Jan Tore Lønning (født 1956) - norsk informatiker
 Per Lønning (1928-2016) – norsk teolog
 Per Ståle Lønning (født 1950) – norsk journalist

Referanser
Ballesvikskartunnelen

Ballesvikskartunnelen er en 850 meter lang tunnel mellom Ballesvika og Laberget ved Gryllefjorden i Torsken kommune i Troms. Den inngår i prosjektet Torskenpakken, og er sammen med Gryllefjordbrua, i forlengelsen av tunnelen mot sør, en del av fylkesvei 86. Tunnelen var ferdig sommeren 2012, men ble ikke åpnet for trafikk før 18. desember 2013, og dermed samtidig som brua. Tunnelen erstatter den tidligere rasfarlige og værutsatte veien rundt Gryllefjorden og over Ballesvikskaret. Steinmassene fra tunnelen ble brukt som fyllmasse knyttet til brua. Sprengingen ble påbegynt desember 2011 og tunnelgjennomslaget fant sted 22. mai 2012.

Tre uker før åpningen ble brua og tunnelen holdt åpen i 20 minutter, da en utenlandsk trailer stengte veien over Ballesvikskaret.

Som en av flere veitunneler på Senja, har Ballesvikskartunnelen varsling for bilister om syklende i tunnelen. Dette innebærer at syklister kan trykke på en knapp plassert ved hver tunnelinngang før de begir seg inn i tunnelen. Et knappetrykk tenner en varsellampe i hver ende av tunnelen.

Trafikkutvikling 
Årsdøgntrafikken i tunnelen siden år 2016.

Se også 
Veitunneler i Norge

Referanser

Eksterne lenker
 SVDB veikart

Veitunneler i Troms og Finnmark
Veier i Senja
2013 i Norge
Tunneler åpnet i 2013
Europavei 16 (Sverige)

Europavei 16 (Sverige) er en svensk stamvei som går mellom den norske riksgrensen og Gävle. Veiens lengde er 360 km, og den er del av Europavei 16.

Trasé: Riksgrensen - Torsby - Malung - Vansbro - Mockfjärd - Djurås - Borlänge - Falun - Hofors - Sandviken - Gävle

Knutepunkter 

Torsby kommune
 Riksgrensen ved Riksåsen i Kongsvinger → 
Ingen tollstasjon ved E16. Forbudt å ta med varer som må deklareres over grensen.
Lekvattnet
  Sundbergsåsen, felles trasé til Malung
 Torsby
 
 Klarälven
 Stöllet

Malung-Sälen kommune
 Västerdalälven
   Malung
Vansbro kommune
  Vansbro
 Vanån
 Vansbro Skamsberget
Gagnef kommune
 Björbo
 Österdalälven
  Djurås, felles trasé til Borlänge
Borlänge kommune
 Amsberg
 Dalälven
  Norra Backa, felles trasé til Falun
  Borlänge
 Dalälven
Falu kommune
 Falun
  Bojsenburg, felles trasé til Lönnemossa
 Hökviken
 Lönnemossa
Säter kommune
 Ålängen
Hedemora kommune
 Ängelsfors

Hofors kommune
 Hofors
Sandviken kommune
 Tegelbruket, felles trasé til Gävle
 Sandviken Åsen
  Sandviken
Gävle kommune
 Mackmyra, felles trasé til Gävle
 Gävle Johanneslöt
    Gustavs bro

Alternative veier 
Det finnes alternative veier til E16 for å reise fra et sted langs veien til et annet.
 Det er 331 km Torsby–Gävle langs E16.
 Djurås – Falun: vei , 7 km kortere
 Torsby – Falun: vei ,, via Hagfors, 16 km kortere

Gävleborgs län
Dalarnas län
Värmlands län
Europaveier i Sverige
Europavei 16
Juan Ignacio Cerra

Juan Ignacio Cerra (født 16. oktober 1976) er en argentinsk friidrettsutøver som konkurrerer i sleggekast. Han representerte landet sitt under Sommer-OL 2012 i London, der han ble utslått i kvalifiseringen i sleggekast.

Referanser

Eksterne lenker 
 

Argentinske sleggekastere
Deltakere for Argentina under Sommer-OL 2012
Friidrettsutøvere under Sommer-OL 2012
Deltakere for Argentina under Sommer-OL 2008
Friidrettsutøvere under Sommer-OL 2008
Deltakere for Argentina under Sommer-OL 2004
Friidrettsutøvere under Sommer-OL 2004
Deltakere for Argentina under Sommer-OL 2000
Friidrettsutøvere under Sommer-OL 2000
Deltakere for Argentina under VM i friidrett 2009
Deltakere for Argentina under VM i friidrett 2011
Fødsler i 1976
personer fra provinsen Santa Fe